open-index/open-wikipedia-markdown huggingface dataset:
Berserker

**Berserker** on Anton Kabasen Beast in Black -yhtyeen esikoisalbumi, joka julkaistiin 3. marraskuuta 2017 levymerkillä Nuclear Blast.

Albumi nousi heti Suomen virallisen fyysisten äänitteiden listan neljännelle sijalle. Albumilistalla se aloitti sijalla 7 ja pysyi listalla yhteensä 8 viikkoa.

Albumilla on inspiraatiota *[[Berserk (manga)|Berserk]]*-mangasta.

## Singlet
Albumin esikoissinglestä ”Blind and Frozen” tehtiin Ville Lipiäisen kuvaama musiikkivideo, joka julkaistiin 8. syyskuuta 2017. Kappale nousi Suomen virallisen radiosoittolistan sijalle 40. Anton Kabanen on kuvaillut kappaletta ”erittäin tarttuvaksi ja suureksi kappaleeksi, jossa laulaja Yannis Papadopoulosin tulkinta pääsee oikeuksiinsa.” Radio Rockin ”Rautaa vai roskaa” -äänestyksessä 68,7% äänestäjistä antoi kappaleelle positiivisen arvion.

Toinen eponyymi single ”Beast In Black” julkaistiin 13. lokakuuta 2017.

## Kappaleet

## Vastaanotto

Albumi sai hyvän vastaanoton. *[[Soundi]]n* Mikko Merilinna tulkitsi albumin olevan sanoituksiltaan hyvinkin henkilökohtainen albumi, johon Anton Kabanen on purkanut eroaan Battle Beastista, ja sanoo albumia pintapuolisesti hyvinkin vakuuttavaksi. Imperiumi.net -sivuston Aleksi Peura antoi albumille arvosanan 10–. Hän totesi, ettei yhtye ole keksinyt tulta uudelleen, mutta sen tekevän vanhat temput sykähdyttävän taidokkaasti. Lisäksi hän piti Yannis Papadopoulosia Battle Beastin Noora Louhimoa monipuolisempana laulajana. Niin ikään Metalliluolan Markus Salmela piti albumia vanhan kaavan ensiluokkaisena toistamisena, eikä ihmetellyt albumin saamaa suurta kansainvälistä huomiota. V2.fi-sivuston Jesse Kärkkäinen piti albumia helppotajuisena sekä iskevänä, mutta toisaalta koki kokonaisuuden kärsivän kertakäyttöisyydestä.

## Kokoonpano
* Giánnis Papadópoulos – laulu
* Anton Kabanen – kitara, laulu
* Kasperi Heikkinen – kitara
* Mate Molnar – basso
* Sami Hänninen – rummut

## Lähteet

## Aiheesta muualla
* 
*
Syvälle haudattu

**Syvälle haudattu** on Jarkko Sipilän Takamäki-dekkari, joka on ilmestynyt vuonna 2017. Kirjan rikostutkinta alkaa Joni Mannerhovin pitkittyneestä katoamistutkinnasta.

## Lähteet
* Kirjasampo
Nettolaskutus

**Nettolaskutus** tarkoittaa sitä, että laskulla ei näy erikseen asiakkaan saamaa alennusta tai alennusprosenttia. Alennus on otettu huomioon jo tuotteen hinnoittelussa, ja laskulla näkyy nettohinta.

## Lähteet
* Taloustiedon taloussanasto, Taloustieto r.y. 1987, . Hakusana nettolaskutus.
Porsche Supercup Britannian Grand Prix 2007

**Porsche Supercup Britannian Grand Prix 2007** oli Porsche Supercup -kauden 2007 viides osakilpailu, joka ajettiin 8. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.

## Tulokset

## Lähteet
Eput (elokuva)

**Eput** on suomalainen dokumenttielokuva, joka kertoo Eppu Normaali -yhtyeen 40-vuotisesta urasta. Elokuva sai ensi-iltansa joulukuussa 2016.

## Vastaanotto

## Lähteet

## Aiheesta muualla
*
Porsche Supercup Turkin Grand Prix 2007

**Porsche Supercup Turkin Grand Prix 2007** oli Porsche Supercup -kauden 2007 kahdeksas osakilpailu, joka ajettiin 26. elokuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa. Kilpailun voitti Jeroen Bleekemolen.

## Tulokset

## Lähteet
Villains

__NOTOC__
**Villains** on Queens of the Stone Agen seitsemäs studioalbumi, joka julkaistiin 25. elokuuta 2017 levymerkillä Matador Records.

Albumi debytoi Yhdysvalloissa Billboard 200 -listan kolmannella sijalla. Suomessa se nousi Suomen virallisen listan toiselle sijalle, ja fyysisen albumilistan viidennelle sijalle.

Rockmusiikkilehti Soundi valitsi albumin vuoden 2017 kahdeksanneksi parhaaksi ulkomaiseksi albumiksi.

## Singlet
Albumin ensisingle ”The Way You Used to Do” julkaistiin 15. kesäkuuta 2017. Kappaleesta kuvattiin myös Jonas Åkerlundin ohjaama musiikkivideo, joka julkaistiin 16. elokuuta 2017. Toinen single ”The Evil Has Landed” julkaistiin 10. elokuuta 2017.

## Vastaanotto

Albumi sai hyvän vastaanoton. Levyarvioita ja niiden keskiarvoja mittaavan Metacriticin arvio albumille on 81/100, mikä perustuu kolmeenkymmeneen ammattilaisarvioon. Soundin Vesa Siltanen antoi albumille kolme tähteä viidestä, ja toteaa yhtyeen tarjoilevan ”kypsää ja turvallista jytärokkia”. Hän piti albumia monipuolisempana ja elävämpänä kokonaisuutensa kuin edeltäjänsä *[[...Like Clockwork]]*, mutta totesi sen kaipaavan väkevyyttä ja rohkeutta. Pitchfork Median Zoe Camp piti Villainsia yhtyeen helpoiten lähestyttävimpänä sitten vuoden 2002 albumin *[[Songs for the Deaf]]*, ja sanoi sen olevan puoliksi ennakkoluulotonta kokeilevaisuutta ja puoliksi diskohelvettiä. AllMusicin arvioija antoi albumille neljä tähteä viidestä, ja totesi albumin olevan edeltäjäänsä nähden varsinainen hengennostattaja, joka on tehty pimeästä ilosta ja boogiesta.

## Kappaleet
#
#
#
#
#
#
#
#
#

## Kokoonpano
* Josh Homme – laulu, kitara
* Troy Van Leeuwen – kitara, kosketinsoittimet, taustalaulu
* Dean Fertita – kosketinsoittimet, kitara, taustalaulu
* Michael Shuman – basso, laulu
* Jon Theodore – rummut

## Lähteet
KRTKRTK

__NOTOC__
**KRTKRTK** on Wöyh! -yhtyeen kolmas studioalbumi, joka julkaistiin 1. syyskuuta 2017.

Albumi debytoi Suomen virallisen listan kolmannella sijalla, sekä fyysisten albumeiden listan toisella sijalla.

## Vastaanotto

Albumi sai hyvän vastaanoton. Imperiumi.net -sivuston Jaakko Nikko totesi joidenkin kappaleiden tuovan Kuha. -yhtyeen ohessa mieleen lastenmusiikkiorkestereita, vaikka sisältöön on mahdutettu myös varteenotettavan vakavamielistä taidetta, ja sanoi sanoitusten ja sävellysten toimivan hyvässä harmoniassa. Soundin Salla Harjula mainitsee jo otsikossa musiikin olevan ”hyvän mielen höpsöttelyä”, mutta ei mitenkään mieleenpainuva kokonaisuus. Viihdesivusto V2.fi:n Jesse Kärkkäinen antoi albumille neljä tähteä viidestä. Hän kuvaili albumia äärimmäisen viihdyttäväksi, mutta piti joitakin sävelkulkuja ja sanoituksia ”närästystä aiheuttavina”, eikä suositellut levyä tosikoille. Niin ikään Keskisuomalaisen Juho Hämäläinen antoi albumille arvosanan 4/5. Hän kutsui albumia lystikkääksi, ja sanoi yhtyeen tuovan progressiivisen rockin 2010-luvulle.

## Kappaleet
#
#
#
#
#
#
#
#

## Kokoonpano
* Jussi Hyyrynen – laulu, kitara
* Antti Hyyrynen – laulu, basso
* Anssi Nykänen – rummut
* Antti Pitkäjärvi – kosketinsoitin

## Lähteet

## Aiheesta muualla
* ''KRTKRTK'' discogs.com -sivustolla
Warhammer 40,000: Dawn of War III

**Warhammer 40,000: Dawn of War III** on Relic Entertainmentin kehittämä ja Segan julkaisema reaaliaikainen strategiapeli. Peli on julkaistu vuonna  macOS:lle ja Windowsille. Peli on seuraaja *[[Warhammer 40,000: Dawn of War II]]:lle*.

## Vastaanotto
Muropaketti antoi pelille 2,5/5 tähteä arvostelussaan.

## Lähteet

## Aiheesta muualla
*
Ocean’s 8

**Ocean’s 8** on vuonna 2018 ensi-iltansa saanut yhdysvaltalainen rikoskomediaelokuva. Se on spin-off elokuvalle *[[Ocean’s Eleven – korkeat panokset]]* (2001). Elokuvan pääosissa näyttelevät Sandra Bullock, Cate Blanchett, Anne Hathaway, Mindy Kaling, Sarah Paulson, Awkwafina, Rihanna ja Helena Bonham Carter. 

*Ocean’s 8* sai ensi-iltansa Yhdysvalloissa 8. kesäkuuta 2018.

## Juoni
Aiemmista elokuvista tutun Danny Oceanin (George Clooney) sisko, Debbie Ocean (Sandra Bullock), vapautuu vankilasta ja päättää jatkaa rikollista uraansa. Hän värvää avukseen seitsemän muuta naista, joiden avulla hän aikoo ryöstää arvokkaan Toussaint-nimisen timanttikaulakorun Met-gaalassa.

## Rooleissa

## Lähteet

## Aiheesta muualla
*
Porsche Supercup Italian Grand Prix 2007

**Porsche Supercup Italian Grand Prix 2007** oli Porsche Supercup -kauden 2007 yhdeksäs osakilpailu, joka ajettiin 9. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.

## Tulokset

## Lähteet
Black Desert Online

**Black Desert Online** () on Pearl Abyssin kehittämä ja Kakao Gamesin julkaisema massiivinen monen pelaajan verkkoroolipeli (MMORPG). Peli on julkaistu Windows-alustalle vuonna 2014 Koreassa ja myöhemmin länsimaissa.
Pelistä julkaistiin Xbox One -versio 4. maaliskuuta 2019.

Pelin julkaisussa länsimaissa rahoitusmalli on muuttunut ilmaispelistä kertamaksulliseksi. Peli on niin sanottu hiekkalaatikko-MMO, jossa ei ole luolastoja eräiden muiden MMO-pelien tapaan. Taistelumenetelmä on myös aktiivisempi ja toimintasarjoihin perustuva.

Peli on kehittäjän ensimmäinen MMORPG. Studiolla oli aiempaa kokemusta pelimoottorien tekniikasta ja kehittivät peliin omansa.

Pelistä julkaistiin visuaalisesti parannettu *Remastered*-versio vuonna 2018.

Peliin on lisätty Shadow Arena -niminen Battle royale -pelimuoto vuonna 2019.

Pelin julkaisija Kakao Games ilmoitti sulkevansa pelin 24. helmikuuta 2021.
Kehittäjä Pearl Abyss ottaa itse vastuun pelin ylläpidosta.

## Vastaanotto
GameSpot antoi pelille arvosanaksi 7/10 arvostelussaan. Arvostelun mukaan pelin onnistumisiin lukeutuu virtuaalielämä huvipuistomaisuuden sijaan.

IGN antoi pelille arvosanaksi 7/10 arvostelussaan.

## Myynti
Pelillä on yli kolme miljoonaa rekisteröitynyttä pelaajaa länsimaissa. Peli on ylittänyt 10 miljoonaa pelaajaa maailmanlaajuisesti vuonna 2018.

## Lähteet

## Aiheesta muualla
*
Simon Dickie

**Simon Charles Dickie** (31. maaliskuuta 1951 Waverley – 13. joulukuuta 2017 Taupo) oli uusiseelantilainen soutaja ja olympiavoittaja.

Dickie voitti kesäolympialaisissa perämiehellisissä nelosissa kultaa Méxicossa 1968 ja kahdeksikoissa kultaa Münchenissä 1972 sekä pronssia Montréalissa 1976.

Dickie kuoli Taupossa 66-vuotiaana 13. joulukuuta 2017.

## Lähteet
* Simon Dickie Bio, Stats, and Results Olympics at Sports-Reference.com 

### Viitteet
Antonius Geurts

**Antonius Johannes ”Toon” Geurts** (29. helmikuuta 1932 Veldhoven – 5. lokakuuta 2017) oli alankomaalainen ratameloja ja olympiamitalisti.

Geurts saavutti kajakkikaksikoissa 1&nbsp;000 metrillä olympiahopeaa Tokiossa 1964. Hän kilpaili olympiatasolla loppukilpailupaikan arvoisesti myös Roomassa 1960 ja Méxicossa 1968.

Geurts kuoli hoitokodissa 85-vuotiaana 5. lokakuuta 2017.

## Lähteet
* Toon Geurts Bio, Stats, and Results Olympics at Sports-Reference.com 

### Viitteet

## Aiheesta muualla
Porsche Supercup Belgian Grand Prix 2007

**Porsche Supercup Belgian Grand Prix 2007** oli Porsche Supercup -kauden 2007 kymmenes ja viimeinen osakilpailu, joka ajettiin 16. syyskuuta Circuit de Spa-Francorchamps’n moottoriradalla Belgiassa. Kilpailu ajettiin Formula 1:sten Belgian GP:n ohessa.

## Tulokset

## Lähteet
Gillian Rolton

**Gillian Rolton** (3. toukokuuta 1956 Adelaide – 18. marraskuuta 2017 Adelaide) oli australialainen kenttäratsastaja ja olympiavoittaja.

Rolton voitti joukkuekilpailun olympiakultaa Barcelonassa 1992, missä hän yksilökilpailussa sijoittui 23:nneksi, ja Atlantassa 1996. Atlantassa hän mursi luitaan kesken kilpailun mutta nousi loukkaantumisensa jälkeen uudelleen ratsaille ja jatkoi kilpailun loppuun pudoten hevosensa selästä vielä vesiesteellä. Ambulanssilla maalintulon jälkeen sairaalaan viety Rolton kieltäytyi kipulääkkeistä koska oli epätietoinen tarpeesta kilpailla seuraavana päivänä. Sydneyn kesäolympialaisissa 2000 Rolton oli yksi avajaisten lipunkantajista. Viimeiset elinvuotensa Rolton sairasti syöpää, johon hän kuoli 61-vuotiaana 18. marraskuuta 2017.

## Lähteet
* Profiili Australian olympiakomitea 
* Gillian Rolton Bio, Stats, and Results Olympics at Sports-Reference.com 

### Viitteet
Parhaat (Kaseva)

**Parhaat** on Kasevan kokoelma-albumi, joka julkaistiin vuonna 2008.

## Kappaleet
#
#
#
#
#
#
#
#
#
#

## Aiheesta muualla
* ''Parhaat'' discogs.com -sivustolla
Breathless (Kenny G:n albumi)

**Breathless** on saksofonisti Kenny G:n vuonna 1992 julkaistu kuudes studioalbumi. Se myi Yhdysvalloissa 12-kertaista platinaa, minkä vuoksi RIAA myönsi siitä myös timanttilevyn 10 miljoonasta myydystä levystä. Vuoden 1994 Grammy-gaalassa levyn kappale "Forever in Love" voitti palkinnon sarjassa "Paras instrumentaalisävellys".
Levyn julkaisi Arista Records.

## Kappaleet
#
#
#
#
#
#
#
#
#
#
#
#
#
#

## Arvostelut
* Allmusic: 
* Entertainment Weekly: D

## Listamenestys

## Lähteet

## Aiheesta muualla
*
Harri Levo

**Harri Levo** (s. 14. joulukuuta 1990) on suomalainen pikaluistelija. Oulun Tarmoa edustava Levo on menestynyt etenkin ns. sprinttimatkoilla eli 500 ja 1&nbsp;000 metrillä.

Levo on kilpaillut muutaman kerran maailmancupin B-ryhmässä. Maaliskuussa 2017 Levosta tuli historian kolmas 500 metriä alle 35 sekunnin luistellut suomalainen, kun hän luisteli Calgaryssä ajan 34,94. Kolomnan EM-kilpailuissa 2018 Levo saavutti joukkuesprintissä hopeaa Mika Poutalan ja Pekka Koskelan kanssa.

172-senttinen ja 71-kiloinen Levo valmistui tradenomiksi Haaga-Helia ammattikorkeakoulusta vuonna 2015. Häntä valmentaa kilpauransa päättänyt pikaluistelija Markus Puolakka.

## Lähteet
* Profiili Suomen Luisteluliitto

### Viitteet

## Aiheesta muualla
* Levon viralliset kotisivut 
* Profiili speedskatingresults.com
Porsche Supercup Bahrainin Grand Prix 2007

**Porsche Supercup Bahrainin Grand Prix 2007** oli Porsche Supercup -kauden 2007 ensimmäinen osakilpailu, joka ajettiin 14.–15. huhtikuuta Bahrain International Circuitin moottoriradalla Bahrainissa. Kilpailu ajettiin Formula 1:sten Bahrainin GP:n ohessa.

## Tulokset
### Lauantain kilpailu

### Sunnuntain kilpailu

## Lähteet
Linus Högberg

**Linus Högberg** (s. 4. syyskuuta 1998 Tukholma, Ruotsi) on ruotsalainen jääkiekkopuolustaja.

## Ura
### Seuraura
Högberg on Älta IF:n kasvatti. Hän siirtyi juniorina sittemmin Huddinge IK:hon, josta Högberg jatkoi kaudeksi 2014–2015 Växjö Lakers HC:n J18-junioreihin. Kaudella 2015–2016 hän oli tehoilla 7+18=25 seuran J20-junioreiden toiseksi paras syöttäjä, kolmanneksi paras pistemies ja tehokkain puolustaja. Högberg jakoi koko J20 SuperElitin puolustajien pistepörssin yhdeksännen sijan neljän muun pelaajan kanssa. Hän debytoi samalla kaudella myös Lakersin SHL-joukkueessa, jossa Högberg pelasi kaksi runkosarja- ja yhden playoff-ottelun. Vain 17-vuotias Högberg teki SHL-debyyttinsä 26. tammikuuta 2016 vieraissa Färjestad BK:ta vastaan. Hän sai ottelussa jääaikaa 5.31 minuuttia ja Högberg keräsi teholukeman –2.

Philadelphia Flyers varasi Högbergin viidennellä kierroksella 139. pelaajana . Kausi 2016–2017 oli hänen varsinainen tulokaskautensa SHL:ssä. Högberg teki 35 runkosarja- ja 11 Mestarien liigan ottelussa neljä syöttöpistettä. Hän pelasi kauden aikana myös kolme ottelua lainalla sarjatasoa alempana HockeyAllsvenskan-joukkue IF Björklövenissä tammi-helmikuun 2017 vaihteessa. Högberg pelasi osan kaudestaan myös Lakersin J20-junioreissa, jossa hän voitti kauden päätteeksi J20 SuperElitin hopeaa.

Kaudella 2017–2018 Högberg teki SHL:ssä 42 runkosarjaottelussa tehot 2+4=6 ja 13 playoff-ottelussa kolme syöttöpistettä. 11 CHL-ottelussa hän teki tehot 1+1=2. Högberg teki ensimmäisen miesten pääsarjamaalinsa Mestarien liigassa 3. lokakuuta 2017  ylivoimalla brittiläistä Cardiff Devilsia vastaan. Ensimmäisen SHL-maalinsa hän teki 30. marraskuuta 2017 Luleå HF:ää vastaan. Högberg voitti kauden päätteeksi Ruotsin-mestaruuden. Hän eteni Lakersin kanssa myös CHL:n finaaliin, mutta mestaruuden vei lopulta kuitenkin suomalainen JYP lukemin 0–2. Maaliskuussa 2018 Högberg teki Lakersin kanssa kaksivuotisen jatkosopimuksen. Kaudella 2019–2020 hän teki SHL:n yhden kauden piste-ennätyksensä tehoilla 5+9=14.

Toukokuussa 2020 Högberg teki kolmivuotisen NHL-tulokassopimuksen Philadelphia Flyersin kanssa.

### Maajoukkueura

Högberg pelasi alle 20-vuotiaiden MM-kilpailuissa vuonna 2018, jolloin hän voitti hopeaa. Hän pelasi myös World U-17 Hockey Challengessa marraskuussa 2014, jolloin hän voitti pronssia. Yhteensä Högberg on pelannut 23 nuorten ja 11 poikien maaottelua.

## Muuta
Högbergin kaksoisveli Pontus pelaa puolustajana Ruotsin neljänneksi korkeimmalla sarjatasolla HockeyTvåan-joukkue Spånga IS:ssä.

## Tilastot

## Lähteet
*
*
*

### Viitteet
Australian avoin tennisturnaus 1998

**Australian avoin tennisturnaus 1998** alkoi 19. tammikuuta ja päättyi 1. helmikuuta 1998.

## Loppuottelut

### Miesten kaksinpeli
 **[[Petr Korda]]** –  Marcelo Ríos 6–2, 6–2, 6–2

### Naisten kaksinpeli
 **[[Martina Hingis]]** –  Conchita Martínez 6–3, 6–3

### Miesten nelinpeli
 **[[Jonas Björkman]]** /  **[[Jacco Eltingh]]** –  Todd Woodbridge /  Mark Woodforde 6–2, 5–7, 2–6, 6–4, 6–3

### Naisten nelinpeli
 **[[Martina Hingis]]** /  **[[Mirjana Lučić-Baroni|Mirjana Lučić]]** –  Lindsay Davenport /  Nataša Zvereva 6–4, 2–6, 6–3

### Sekanelinpeli
 **[[Justin Gimelstob]]** /  **[[Venus Williams]]** –  Cyril Suk /  Helena Suková 6–2, 6–1

## Lähteet
*
Kaarle I (Württemberg)

**Kaarle I** (6. maaliskuuta 1823 Stuttgart – 6. lokakuuta 1891 Stuttgart) oli Württembergin kuningas vuosina 1864–1891.

Kaarle I oli kuningas Vilhelm I:n ainoa poika ja osallistui Württembergin hallintoon täysi-ikäiseksi tulostaan lähtien. Kaarle tuli kuninkaaksi isänsä kuoltua 25. kesäkuuta 1864. Hän liittoutui vuoden 1866 sodassa Itävallan kanssa Preussia vastaan. Tappion jälkeen Württemberg joutui solmimaan Preussin kanssa sotaliiton ja liittymään vuonna 1867 Saksan tulliliittoon. Vuodesta 1871 se kuului osana Saksan keisarikuntaan. Kaarlen hallitsijakautena Württembergin sisäiset asiat olivat pitkäaikaisten pääministerien Karl von Varnbülerin ja Hermann von Mittnachtin käsissä, kun taas kuningas oleskeli myöhempinä vuosinaan paljon ulkomailla. Varnbülerin hallitus laajensi vuonna 1868 äänioikeutta.

Kaarle I:n puoliso oli vuodesta 1846 suuriruhtinatar Olga Nikolajevna Romanova (1822–1892), Venäjän keisari Nikolai I:n ja saksalaissyntyisen Aleksandra Fjodorovnan eli Preussin prinsessa Charlotten tytär. Avioliitto oli lapseton, sillä Kaarle oli homoseksuaali ja harrasti vuodesta 1883 lähtien avoimesti miessuhteita. Hänellä oli suhde adjutanttiinsa paroni Wilhelm Hugo von Spitzembergiin (1825–1888) sekä Yhdysvaltojen konsulaatin sihteeriin Richard Jakcsoniin. Hän nimitti suosikkinsa amerikkalaisyntyisen Charles Woodcockin ensin kamariherrakseen ja antoi tälle vapaaherran aatelisarvon vuonna 1888. He esiintyivät yhdessä identtisesti pukeutuneina. Vuonna 1889 Kaarle aloitti uuden suhteen hoviteatterin teknisen johtajan Wilhelm Georgesin kanssa.

Kaarle ja kuningatar Olga ottivat vuonna 1863 luokseen asumaan Olgan veljen Konstantin Nikolajevitšin ja Aleksandra Iosifovnan nuoremman tyttären suuriruhtinatar Vera Konstantinovna Romanovan (1854–1912), jonka he adoptoivat vuonna 1870. Tämä avioitui vuonna 1874 Kaarle I:n kaukaisen sukulaisen, Württenbergin herttua Eugenen (1846–1877) kanssa ja heille syntyivät kaksoistytöt sekä poika, joka kuoli alle vuoden ikäisenä. 

Kaarle I:n seuraajaksi tuli hänen sisarenpoikansa Vilhelm II, joka oli viimeinen Württemburgin kuningas. Tämä luopui kruunustaan viimeisenä Saksan hallitsijana marraskuun vallankumouksessa vuonna 1918.

## Lähteet

## Aiheesta muualla
Wimbledonin tennisturnaus 1998

**Wimbledonin tennisturnaus 1998** alkoi 21. kesäkuuta ja päättyi 5. heinäkuuta 1998.

## Loppuottelut

### Miesten kaksinpeli
 **[[Pete Sampras]]** –  Goran Ivanišević 6–7, 7–6, 6–4, 3–6, 6–2

### Naisten kaksinpeli
 **[[Jana Novotná]]** –  Nathalie Tauziat 6–4, 7–6

### Miesten nelinpeli
 **[[Jacco Eltingh]]** /  **[[Paul Haarhuis]]** –  Todd Woodbridge /  Mark Woodforde 2–6, 6–4, 7–6, 5–7, 10–8

### Naisten nelinpeli
 **[[Martina Hingis]]** /  **[[Jana Novotná]]** –  Lindsay Davenport /  Nataša Zvereva 6–3, 3–6, 8–6 

### Sekanelinpeli
 **[[Maks Mirny]]** /  **[[Serena Williams]]** –  Mahesh Bhupathi /  Mirjana Lučić 6–4, 6–4

## Lähteet
*
Hyvinkääsali

**Hyvinkääsali** on Hyvinkään keskustassa kauppatorin laidalla sijaitseva konsertti- ja kokoussali. Se on osa vuonna 1987 valmistunutta Sampotaloa, jossa on myös kauppakeskus. Talon on suunnitellut arkkitehti Ilpo Raunio ja Hyvinkääsalin akustiikkakonsulttina on toiminut Alpo Halme.

Valkoseinäisessä Hyvinkääsalissa on 435 istumapaikkaa ja nouseva katsomo. Näyttämöaukon leveys on 20 metriä.

Sali vihittiin käyttöön 20. marraskuuta 1987. Avajaiskonsertissa Pentti Sistosen johtama Hyvinkään orkesteri soitti Sibeliuksen 1. sinfonian, Schumannin sellokonserton solistina Markku Luolajan-Mikkola sekä musiikkiopiston rehtorin Pentti Raition säveltämän teoksen *Yoldia arctica*.

## Lähteet

## Aiheesta muualla
* Hyvinkääsalin verkkosivusto
* Kuvia Sampotalosta ja Hyvinkääsalista
Porsche Supercup Unkarin Grand Prix 2007

**Porsche Supercup Unkarin Grand Prix 2007** oli Porsche Supercup -kauden 2007 seitsemäs osakilpailu, joka ajettiin 5. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.

## Tulokset

## Lähteet
Porsche Supercup Ranskan Grand Prix 2006

**Porsche Supercup Ranskan Grand Prix 2006** oli Porsche Supercup -kauden 2006 kahdeksas osakilpailu, joka ajettiin 16. heinäkuuta Magny-Coursin moottoriradalla Ranskassa. Kilpailu ajettiin Formula 1:sten Ranskan GP:n ohessa.

## Tulokset

## Lähteet
Porsche Supercup Euroopan Grand Prix 2007

**Porsche Supercup Euroopan Grand Prix 2007** oli Porsche Supercup -kauden 2007 kuudes osakilpailu, joka ajettiin 22. heinäkuuta Nürburgringin moottoriradalla Saksassa. Kilpailu ajettiin Formula 1:sten Euroopan GP:n ohessa.

## Tulokset

## Lähteet
F/A-18 Interceptor

**F/A-18 Interceptor** on Intellisoftin kehittämä Electronic Artsin julkaisema lentosimulaattori. Peli on julkaistu vuonna  Amigalle.
Peli käyttää vektorigrafiikkaa ja pelissä lennetään F/A-18 Hornet -hävittäjällä lentokentiltä tai lentotukialukselta. Pelaaja voi tarkastella tapahtumia sisäisestä tai ulkoisista kuvakulmista.

Pelin suunnittelija Dinnerman sai inspiraation kehitykseen SIGGRAPH-tapahtumassa esitellystä lentosimulaattorista ja sai tilaisuuden pelin kehittämiseen.

## Vastaanotto
Commodore User -lehti antoi pelille arvosanaksi 9/10 arvostelussaan.

Amiga Computing -lehti antoi pelille arvosanaksi 96% arvostelussaan.

## Lähteet

## Aiheesta muualla
* 
*
Kåre Holt

**Kåre Holt**, (*Kristiansen*) (27. lokakuuta 1916 Våle, Vestfold, Norja – 15. maaliskuuta 1997 Holmestrand, Vestfold, Norja) oli norjalainen kirjailija. Hän oli viimeisiä merkittäviä norjalaisia työläiskirjailijoita.

Holt oli läheisesti kytköksissä Norjan sosialidemokraattiseen työväenliikkeeseen, ja häntä pidettiin Arbeiderpartietin hovirunoilijana. Useimmat hänen romaaninsa käsittelivät historiallisia aiheita ja niissä sekoittui fiktioon tosipohjaista aineistoa. Hänen kirjailijantyölleen oli keskeistä eettisten ongelmien ja vastuun ja valinnan käsittely yhteiskunnallisissa yhteyksissä. Holt kirjoitti myös lapsille ja nuorille.

Holt sai poliittisen herätyksen jo varhain. Hän työskenteli nuorena Vestfold Arbeiderbladin toimittajana. Hänen ensimmäinen novellinsa ilmestyi Arbeidermagasinetissa 1935. Paria nuorisoromaania ja romanttista kertomusta Spillemann og kjøgemester ilmestyi 1945 *Udåden*, jossa hän pohti ensimmäisen kerran syyllisyyden ja vastuun ongelmaa. Hänen ensimmäinen merkittävä romaaninsa oli *Det store veiskillet* (1949). Se on kokeellinen romaani, ja sitä on pidetty varhaisena esimerkkinä eksistentialismin vaikutuksesta norjalaiseen kirjallisuuteen. Hän on sanonut itse, ettei kirjoittaessaan tuntenut eksistentialismia.

Holtin ensimmäinen selvästi poliittinen romaani *Mennesket ved en grense* ilmestyi 1954, mutta siinäkin hän käsittelee yksilön eettistä vastuuta. Hänen päätyökseen muodostuu työväenluokan sankaritaru, trilogia *Det stolte nederlag*, *Storm ved morgenstjerne* ja *Opprørere ved havet* (1956–1960), jossa hän käsittelee työväenliikkeen historiaa. Holtin toinen päätyö on historiallinen trilogia kuningas Sverrestä, *Mannen fra utskjæret*, *Fredløse menn* ja *Hersker og trell*. Hän kuvaa Sverren kyyniseksi ja karkeaksi ihmiseksi. Teoksessa on hyvin väkivaltaisia jaksoja, joilla hän tahtoo osoittaa että väkivalta synnyttää väkivaltaa ja valta pilaa ihmisen. Sen jälkeen hän kirjoitti useita saagojen aikaan sijoittuvia romaaneja. 1970-luvun jälkipuoliskolla Holtin tuotantoon tuli omaelämäkerrallisia piirteitä.

## Suomennetut teokset
* *Karkuteillä: seikkailuja tattareitten ja maantieritareitten parissa*, suomentanut Å. Londén. Helsinki: Lehtipaino, 1947.
* *Maan ja taivaan poika* (*Sønn av jord og himmel*, 1978), suomentanut Karl-Johan Ahlsved. Hki: Kirjaneliö, 1981 .

## Palkinnot ja tunnustukset
* Kultur- og kirkedepartementets litteraturpris for barne- og ungdomslitteratur 1948, teoksesta *Cleng Peerson og Nils med luggen*
* Kritikerprisen 1954, teoksesta *Mennesker ved en grense*
* Språklig samlings litteraturpris 1966
* Gyldendals legat 1967
* Sarpsborg-palkinto 1967
* Vestfold fylkeskommunes Kunstnerpris 1969 (første mottaker)
* Dobloug-palkinto 1970
* Sproing-palkinto 1991, teoksesta *Kristina av Tunsberg*
* Kultur- og kirkedepartementets tegneseriepris for barne- og ungdomslitteratur 1991, teoksesta *Kristina av Tunsberg*

## Lähteet

## Aiheesta muualla
* KåreHolt, Store norske leksikon
Itsemurhaviesti

**Itsemurhaviesti** on viesti, jonka ihminen jättää ennen kuin hän aikoo kuolla itsemurhasta. 

Arviolta 25–30 prosenttia itsemurhan tehneistä jättää jälkeensä viestin. Lukema voi tosin erota eri etnisyyksien ja kulttuurillisten erojen välillä niinkin korkealle kuin 50 prosenttiin tietyissä väestötilastoissa. 

## Katso myös
*Testamentti
*Viimeiset sanat

## Lähteet

## Aiheesta muualla
Robert Mann

**Robert Nathaniel Mann** (19. heinäkuuta 1920 – 1. tammikuuta 2018) oli yhdysvaltalainen viulisti, säveltäjä, kapellimestari ja Juilliard String Quartetin perustajajäsen. 

## Lähteet
Breathless

**Breathles** voi tarkoittaa seuraavia:

* Breathless, Camelin studioalbumi vuodelta 1978
* Breathless, Kenny G:n studioalbumi vuodelta 1992
* ”Breathless”, Jerry Lee Lewisin kappale vuodelta 1958
* ”Breathless”, The Corrsin kappale vuodelta 2000
* ''Polte veressä'' (*Breathless*), elokuva vuodelta 1983
USS Redwing (AMS-200)

**USS Redwing** (runkonumero AMS-200 ja MSC-200) oli Yhdysvaltain laivaston vuonna 1954 vesillelaskettu Adjutant-luokan miinanraivaaja.

## Valmistus

Alus tilattiin Tampa Marine Companyltä Tampasta Floridasta, missä köli laskettiin 1. heinäkuuta 1953. Alus laskettiin vesille 29. huhtikuuta 1954 kumminaan Courtney W. Campbell ja otettiin palvelukseen 7. tammikuuta 1955 ensimmäisenä päällikkönään R. L. Anderson.

## Palvelus
Alus liitettiin 23. tammikuuta 1955 Yhdysvaltain Atlantin laivastoon kotitukikohtanaan Charleston South Carolinassa. Alus luokiteltiin 7. helmikuuta rannikkoraivaajaksi runkonumerolla MSC-200 Charlestonissa Key Westin edustalla pidettyjen koeajojen aikana. Koeajot päättyivät 3. maaliskuuta, minkä jälkeen alus palasi Mayportin kautta Charlestoniin. Matkalla alus osallistui pudonneen lentokoneen etsintöihin ja saapui Charlestoniin 20. huhtikuuta aloittaen palveluksensa.

Alus saapui Floridaan Panama Cityyn 5. heinäkuuta osallistuen miinatutkimuslaboratorion toimintaan 9. syyskuuta saakka, minkä jälkeen alus liittyi *[[USS Tonawanda (AN-89)|USS Tonawandan]]* seuraan. Alukset osallistuivat erityistehtävään, minkä jälkeen *Redwing* palasi Charlestoniin 22. syyskuuta. Tammikuussa 1957 alus osallistui miinanraivaus ja maihinnousuharjoitukseen, jonka alue ulottui aina Guantanamonlahdelle Kuubaan ja Viequesiin Puerto Ricoon.

Alus lähti 16. tammikuuta 1957 Charlestonista merivoimien miinasodankäynnin keskukseen Yorktowniin Virginiaan, missä se oli maihinnousukoulutuskeskuksen alaisuudessa. Alus tutki 3. lokakuuta alkaen Bostonin kanavaa, minkä päätyttyä se osallistui New Jerseyn rannikolla pidettyyn harjoitukseen tammikuussa 1958.

Alus lähti 25. helmikuuta New Yorkista harjoitukseen, jonka alueena oli itärannikko aina Key Westiin. Alus palasi Bostoniin 21. maaliskuuta. Vuoden lopun alus tuki Destroyer Development Groupin toimintaa Narragansett Bayssä.

Alus lähti 26. helmikuuta 1959 Bostonista Norfolkiin, jossa se siirrettiin laivastontelakalle huollettavaksi valmistauduttaessa aluksen luovutukseen Espanjalle. Alus poistettiin laivastoluettelosta 16. kesäkuuta 1959 ja se luovutettiin Espanjalle 18. kesäkuuta osana MDAP-ohjelmaa.

## Espanjan laivasto
Espanjan laivasto otti aluksen palvelukseen vastaanotto päivänä nimellä *Sil* (M29). Alus poistettiin alusluettelosta 25. syyskuuta 2002.

## Lähteet
*

### Viitteet
Hyvinkään pääkirjasto

**Hyvinkään pääkirjasto** on Hyvinkään kaupunginkirjaston päätoimitila.

Kirjastossa on kirjakokoelmien ohella sanoma- ja aikakauslehtiä, musiikkia, elokuvia, äänikirjoja ja kielikursseja. Pääkirjaston käsikirjastossa on hakuteoksia, tietosanakirjoja ja matrikkeleita. Lisäksi kirjaston kotiseutukokoelmaan kerätään Hyvinkäätä käsittelevää materiaalia. Kotiseutukokoelman aineiston sisältänyttä Apila-tietokantaa ei enää ole, mutta aineistoon liittyviä hakuja voi tehdä verkkokirjaston kotiseutusivulla. Kirjastossa on opintolukusali ja lehtienlukusali. Tietokoneita internetin käyttöä varten on eri puolilla kirjastoa.

Raimo ja Ilmo Valjakan suunnittelema pääkirjastorakennus valmistui vuonna 1968. Sen käyntiosoite on Torikatu 5. Kirjastotalo suunniteltiin kolmekerroksiseksi siten, että ylin kerros oli varsinaisia yleisötiloja lainausosastoineen ja käsikirjastoineen, keskikerroksessa oli musiikkiosasto, kirjavarasto, työtilat ja kaksi tutkijanhuonetta. Alimmassa kerroksessa oli lämpökeskus, kaksi asuntoa ja väestösuoja. Talo oli Uudenmaan nykyaikaisin nimenomaan kirjastoksi suunniteltu rakennus, ja sai alkuaikoina runsaasti vierailijoita Japania ja Australiaa myöten. 

Kirjastorakennuksen peruskorjaus ja laajennus valmistuivat 2002. Tällöin kirjavarasto siirrettiin alimpaan kerrokseen, jonne saatiin myös uusia henkilökunnan työtiloja.

## Lähteet
Manuel Olivencia

**Manuel Olivencia Ruiz** (25. heinäkuuta 1929 Ronda – 1. tammikuuta 2018 Sevilla) oli espanjalainen lakimies, joka loi uransa professorina, ekonomistina ja diplomaattina. Hän työskenteli Sevillan yliopistossa. Hän toimi myös Sevillan maailmannäyttelyn järjestänä.

## Varhainen elämä
Olivencia syntyi Rondassa Malagan maakunnassa 25. heinäkuuta 1929, ja hän varttui Ceutassa. Hänen isänsä oli myös lakimies.
Hän valmistui Bolognan yliopistosta 1953.

## Kuolema
Olivencia kuoli 1. tammikuuta 2018 88-vuotiaana Sevillassa.

## Lähteet
Tennessee Ernie Ford

**Ernest Jennings Ford** (13. helmikuuta 1919 – 17. lokakuuta 1991), joka tunnettiin taiteilijanimeltään **Tennessee Ernie Ford**, oli yhdysvaltalainen artisti ja televisiojuontaja, joka levytti suosittuja country-, pop- sekä gospelkappaleita. Bassobaritoniäänestään ja huumoristaan tunnettu Ford muistetaan hittikappaleistaan ”Sixteen Tons” ja ”The Shotgun Boogie”. 

## Lähteet

## Aiheesta muualla

*
Tilikauden voitto

**Tilikauden voitto** tarkoittaa kirjanpidossa rahamäärää, joka saadaan, kun kaikki tuotot lasketaan yhteen ja niistä vähennetään kaikki kulut ja verot. Tilikauden voitto lasketaan tilikausittain. Se esitetään tuloslaskelman viimeisellä rivillä.

**Tilikauden tappio** on sellainen tilikauden voitto, joka jää negatiiviseksi.

Tuloslaskelman lisäksi tilikauden voitto tai tappio esitetään myös taseessa. Voitto lisää taseen osoittaman oman pääoman määrää. Tappio vastaavasti vähentää sitä.

Tilikauden voittoa kutsutaan tietyissä tapauksissa ylijäämäksi ja tappiota alijäämäksi.

## Voiton laskeminen
Tilikauden voittoon tai tappioon otetaan huomioon kaikki tilikaudelle kuuluvat tuotot. Varsinaisten myyntituottojen lisäksi siihen lasketaan muutkin tuotot, varastojen kasvu, rahoitustuotot ja satunnaiset tuotot. Samoin se ottaa huomioon kaikki kulut, mukaan lukien varastojen pienenemisen, poistot, rahoituskulut ja satunnaiset kulut sekä tilikaudelta maksettavaksi tulevat verot.

Tilikauden voitto tai tappio kertoo toiminnan kannattavuudesta. Kannattavuudessa voitto suhteutetaan liikevaihtoon tai pääomaan.

## Voiton muotoja
Yksinkertaisin voiton laskemisen tapa on *kassaperusteinen voitto*. Siinä tuotot muodostuvat vain rahana saaduista kassatuloista ja vastaavasti kustannukset ovat rahana maksettuja kassamenoja. Näin mitattu voitto on ulkopuolisen lukijankin helposti ymmärrettävissä. Varsinaisessa *tilinpäätösvoitossa* kulut perustuvat tuotannontekijöistä maksettuihin (tai myöhemmin maksettaviin) menoihin. Samoin tuotto perustuu joko myytyihin tuottoihin tai tuotto-odotuksiin. Voittoon voidaan ottaa siis mukaan joitakin tulevia suorituksia, eikä asiaa tuntematon voi pelkän voiton perusteella tehdä varmoja päätelmiä yrityksen tilasta. *Sisäisen laskennan voitossa* otetaan huomioon mahdollisesti tulevia hintojen tai rahan arvon muutoksia. Erityisen paljon tämä vaikuttaa kustannuksiin, jotka voidaan laskea “päivän hinnan”, jälleenhankintahinnan tai viimeksi hankitun erän hinnan mukaan.  Yrityksen saamaan voittoon voivat huomattavasti vaikuttaa erilaiset kertaluontoiset erät, kuten yhtiön jonkin osan poismyyminen tai vastaavasti yritysostot.

## Suuruus
Yritysten voitot olivat Suomessa 4,2&nbsp;% liikevaihdosta vuonna 2015, teollisuudessa 3,4&nbsp;%. Teollisuuden käyttökate oli 7,8&nbsp;%.

Yhdysvaltalaiset uskovat keskivertoyrityksen voittojen olevan verojen jälkeen 36&nbsp;% yrityksen myynnistä (mediaaniuskomus 30&nbsp;%). Keskimäärin sama olisi heistä myös järkevä voitto. Todellisuudessa voitto oli 7,9&nbsp;% myynnistä, esimerkiksi Wal-Martilla 2,1&nbsp;%.

## Katso myös
* Käyttökate

## Lähteet
* Kirjanpitoasetus 
* Mitä tuloslaskelma kertoo yrittäjälle?

### Viitteet
In the Fade – kuin tyhjästä

**In the Fade – kuin tyhjästä** () on vuonna 2017 ensi-iltansa saanut saksalainen jännityselokuva, jonka on ohjannut Fatih Akın. Elokuvan pääosassa on Diane Kruger, joka esittää naista, jonka perhe murhataan uusnatsien pommi-iskussa Hampurissa. Sivurooleissa esiintyvät Denis Moschitto, Johannes Krisch, Samia Chancrin ja Numan Acar.

*In the Fade* sai ensi-iltansa 26. toukokuuta 2017 Cannesin elokuvajuhlilla, missä Kruger voitti parhaan naispääosan palkinnon.  Elokuva valittiin parhaan vieraskielisen elokuvan Oscar-ehdokkaaksi. Se palkittiin parhaan vieraskielisen elokuvan Golden Globella vuoden 2018 gaalassa.

## Näyttelijät

## Arvosteluja

## Lähteet

## Aiheesta muualla
* 
*
Australian avoin tennisturnaus 1997

**Australian avoin tennisturnaus 1997** alkoi 13. tammikuuta ja päättyi 26. tammikuuta 1997.

## Loppuottelut

### Miesten kaksinpeli
 **[[Pete Sampras]]** –  Carlos Moyà 6–2, 6–3, 6–3

### Naisten kaksinpeli
 **[[Martina Hingis]]** –  Mary Pierce 6–2, 6–2

### Miesten nelinpeli
 **[[Todd Woodbridge]]** /  **[[Mark Woodforde]]** –  Sébastien Lareau /  Alex O'Brien 4–6, 7–5, 7–5, 6–3

### Naisten nelinpeli
 **[[Martina Hingis]]** /  **[[Nataša Zvereva]]** –  Lindsay Davenport /  Lisa Raymond 6–2, 6–2

### Sekanelinpeli
 **[[Manon Bollegraf]]** /  **[[Rick Leach]]** –  Larisa Neiland /  John Laffnie de Jager 6–3, 6–7, 7–5

## Lähteet
*
Australian avoin tennisturnaus 1996

**Australian avoin tennisturnaus 1996** pelattiin 15. – 28. tammikuuta 1996.

## Loppuottelut

### Miesten kaksinpeli
 **[[Boris Becker]]** –  Michael Chang 6–2, 6–4, 2–6, 6–2

### Naisten kaksinpeli
 **[[Monica Seles]]** –  Anke Huber 6–4, 6–1

### Miesten nelinpeli
 **[[Stefan Edberg]]** /  **[[Petr Korda]]** –  Sébastien Lareau /  Alex O'Brien 7–5, 7–5, 4–6, 6–1

### Naisten nelinpeli
 **[[Chanda Rubin]]** /  **[[Arantxa Sánchez Vicario]]** –  Lindsay Davenport /  Mary Joe Fernández 7–5, 2–6, 6–4

### Sekanelinpeli
 **[[Mark Woodforde]]** /  **[[Larisa Neiland]]** –  Luke Jensen /  Nicole Arendt 4–6, 7–5, 6–0

## Lähteet
*
Toksafeeni

**Toksafeeni** eli **kamfekloori** on seos kloorattuja bisyklisiä hiilivetyjä. Ainetta on käytetty aikaisemmin, erityisesti Yhdysvalloissa ja Kanadassa 1960- ja 1970-luvuilla, hyönteismyrkkynä. Yhdiste on kielletty Suomessa vuonna 1969 ja maailmanlaajuisesti Tukholman sopimuksella 2001.

## Ominaisuudet
Toksafeeni koostuu vähintään 177 klooratusta bisyklisestä hiilivedystä ja seoksen keskimääräinen molekyylikaava on C10H10C8. Yhdiste on osittain kiteistä ja osittain vahamaista kellertävää tai väritöntä ainetta. Yhdiste on käytännöllisesti katsoen veteen liukenematonta ja liukenee hyvin aromaattisiin hiilivetyihin ja hieman heikommin alifaattisiin hiilivetyihin. Toksafeeni on hyvin myrkyllistä hyönteisille. Vaikutukset ilmenevät hyönteisten syödessä toksafeenilla käsiteltyjen kasvien lehtiä, kosketusmyrkyllisyys on vähäisempää. Toksafeeni on erittäin myrkyllistä kaloille, muille vesieläimille ja linnuille. Toksafeeni ärsyttää ihoa, silmiä ja hengitysteitä. Se voi olla keskushermostomyrkky ja aiheuttaa vapinaa ja lihaskramppeja. Toksafeeni on myös hyvin todennäköisesti karsinogeeninen aine.

## Valmistus ja käyttö
Toksafeenia valmistettiin klooraamalla kamfeenia. Klooraus suoritettiin valokemiallisesti tetrakloorimetaaniliuoksessa. Toksafeeni tuli markkinoille 1940-luvulla. Pääasiallisesti sitä käytettiin muiden kuin ravintokasvien esimerkiksi puuvillan viljelmillä hyönteismyrkkynä, mutta sitä on käytetty myös tomaatti-, kaali-, salaatti, papu- ja hedelmäviljelmillä hyönteismyrkkynä. Sitä on käytetty myös kalojen tappamiseen ja vähäisessä määrin jyrsijöiden torjuntaan. Suurinta käyttö oli 1960- ja 1970-luvuilla. Johtuen yhdisteen myrkyllisyydestä ihmisille ja ympäristövaikutuksista toksafeenin käyttö on nykyisin kielletty. Suomessa kielto tuli voimaan vuonna 1969 ja Yhdysvalloissa osittainen kielto astui voimaan vuonna 1983 ja täydellinen kielto vuonna 1990. Maailmanlaajuisesti toksafeenin käyttö kiellettiin vuonna 2001 Tukholman sopimuksella.

## Lähteet
Australian avoin tennisturnaus 1995

**Australian avoin tennisturnaus 1995** pelattin 17. – 29. tammikuuta 1995.

## Loppuottelut

### Miesten kaksinpeli
 **[[Andre Agassi]]** –  Pete Sampras 4–6, 6–1, 7–6, 6–4

### Naisten kaksinpeli
 **[[Mary Pierce]]** –  Arantxa Sánchez Vicario 6–3, 6–2

### Miesten nelinpeli
 **[[Richey Reneberg]]** /  **[[Jared Palmer]]** –  Mark Knowles /  Daniel Nestor 6–3, 3–6, 6–3, 6–2

### Naisten nelinpeli
 **[[Jana Novotná]]** /  **[[Arantxa Sánchez Vicario]]** –  Gigi Fernández /  Nataša Zvereva 6–3, 6–7, 6–4

### Sekanelinpeli
 **[[Rick Leach]]** /  **[[Nataša Zvereva]]** –  Cyril Suk /  Gigi Fernández 7–6, 6–7, 6–4

## Lähteet
*
Australian avoin tennisturnaus 1994

**Australian avoin tennisturnaus 1994** pelattiin 17. – 30. tammikuuta 1994.

## Loppuottelut

### Miesten kaksinpeli
 **[[Pete Sampras]]** –  Todd Martin 7–6, 6–4, 6–4

### Naisten kaksinpeli
 **[[Steffi Graf]]** –  Arantxa Sánchez Vicario 6–0, 6–2

### Miesten nelinpeli
 **[[Jacco Eltingh]]** /  **[[Paul Haarhuis]]** –  Byron Black /  Jonathan Stark 6–7, 6–3, 6–4, 6–3

### Naisten nelinpeli
 **[[Gigi Fernández]]** /  **[[Nataša Zvereva]]** –  Patty Fendick /  Meredith McGrath 6–3, 4–6, 6–4

### Sekanelinpeli
 **[[Andrei Olhovski]]** /  **[[Larisa Neiland]]** –  Todd Woodbridge /  Helena Suková 7–5, 6–7, 6–2

## Lähteet
*
Rick Hall

**Roe Erister ”Rick” Hall ** (31. tammikuuta 1932 – 2. tammikuuta 2018) oli yhdysvaltalainen levytuottaja, lauluntekijä, musiikkikustantaja ja studiopäällikkö.

## Lähteet

## Aiheesta muualla
* Rick Hallin muistokirjoitus Helsingin Sanomissa
Nettoveroaste

**Nettoveroaste** on kansantalouden tunnusluku, joka mittaa verojen ja pakollisten maksujen osuutta bruttokansantuotteesta tulonsiirtojen jälkeen. Nettoveroaste saadaan, kun bruttoveroasteesta vähennetään julkisyhteisöjen kotitalouksille ja yrityksille maksamien tukipalkkioiden sekä tulon- ja pääomansiirtojen osuus. Nettoveroasteesta ei kuitenkaan vähennetä vapaaehtoisia rahamääräisiä sosiaalietuuksia.

Nettoveroasteeseen vaikuttavat tulonsiirrot sekä se, tuotetaanko sosiaali- ja terveyspalvelut julkisella vai yksityisellä puolella.

Vuonna 2015 nettoveroaste oli Suomessa 17,6 %. Nettoveroaste pieneni Suomessa 1990-luvun lamavuosina tuntuvasti, kun tulonsiirrot paisuivat.

Nettoveroasteen voi laskea seuraavalla kaavalla: 

## Lähteet
Teräsvaari

**Teräsvaari** (kansainvälinen englanninkielinen nimi **Iron Grandpa**) on Janiv Oskárin ja Terhi Romon ohjaama, vuonna 2015 valmistunut dokumenttielokuva maailman vahvimmasta vaarista, voimanoston nelinkertaisesta maailmanmestarista Esko Ketolasta. Elokuvassa seurataan Ketolan valmistautumista Argentiinan maailmanmestaruuskilpailuihin. Hänen tavoitteenaan on murskata kaikki voimassa olevat maailmanennätykset ja tuoda Suomeen vielä yksi maailmanmestaruus. Tie kohti maailmanmestaruutta ei kuitenkaan suju ongelmitta. Vastoinkäymisistä huolimatta Ketola aikoo toteuttaa unelmansa viidennestä kullasta.

## Ehdokkuudet ja festivaalit
* National Finnish Film Award Yleisö-Jussi, 2015
* The best Nordic documentary, CPH:DOX, 2015, World premiere
* The best European documentary EDFA
* Domestic series DocPoint 2016
* Seoul, CAFF, 2016
* Nordic Lights Film Festival Seattle 2017

## Arviot

Iltalehden kriitikko Juho Rissanen antoi elokuvalle kiitosta: "Riippumattomasti tuotetun Teräsvaari-elokuvan kaikki elementit kuvausta, leikkausta ja musiikkia myöten ovat huipputasoa."

## Levitys

Teräsvaari-dokumentti sai tv-ensi-iltansa Al Jazeera- kanavalla keväällä 2017. Teräsvaarin kotimaisia jakelijoita ovat mm. Finnair ja Elisa Viihde. Vuonna 2015-2016 Teräsvaaria esitettiin 25:ssä suomalaisessa elokuvateatterissa.

## Lähteet

## Aiheesta muualla
* Elokuvan verkkosivusto
The Dakota

**The Dakota** on Yhdysvaltain New Yorkin Manhattanin Central Park -puiston länsilaidalla sijaitseva asuinkerrostalo. Goottilaistyylisen vuonna 1884 valmistuneen rakennuksen suunnitteli arkkitehti Henry J. Hardenbergh, joka on suunnitellut myös Plaza-hotellin New Yorkissa. The Dakotan rakennustyöt aloitettiin vuonna 1880. Kerrostalo on New Yorkin tunnetuimpia rakennuksia ja siinä ovat asuneet mm. John Lennon ja Lauren Bacall. Myös Judy Garland ja Rudolf Nurejev ovat asuneet Dakotassa.

John Lennon murhattiin talon portilla joulukuussa vuonna 1980.
## Lähteet

## Aiheesta muualla
Nettoperiaate

**Nettoperiaate** tarkoittaa sellaista tulojen ja menojen merkintätapaa, että tuloista vähennetään niiden saamiseksi uhratut menot. Vastaavasti menoista vähennetään niihin liittyvät tulot.

Julkishallinnon budjetoinnissa nettoperiaatteen käyttö (nettobudjetointi) on tarkoituksenmukaista tehtävissä, jotka rahoitetaan pääosin palvelujen myynti- ja maksutuloilla.

Nettoperiaatteen vastakohta on bruttoperiaate.

## Lähteet
Bartleby

**Bartleby** on kuvitteellinen hahmo Herman Melvillen novellissa tai pienoisromaanissa *Bartleby, the Scrivener: A Story of Wall Street* vuodelta 1853. Tarinassa Bartleby-niminen mies otetaan töihin asiakirjojen jäljentäjäksi lakiasiaintoimistoon New Yorkin Wall Streetillä, mutta mies alkaa pian kieltäytyä tehtävistään ja vain tuijotella ulos ikkunasta. Bartlebyn arvoituksellinen, mitään itsestään kertomaton hahmo on innoittanut monia myöhempiä tarinankertojia. Hahmo nähdään esimerkkinä muun muassa passiivisesta vastarinnasta tai masennuksesta, mutta varsinaisesti Melvillen tarinan päähenkilönä eli protagonistina on kertoja, Bartlebyn esimies, jonka mielenliikkeitä yllättävän ja absurdin antagonistin haastamana tarina seuraa.

## ”Mieluummin en”
Melvillen novellissa Bartleby hoitaa työnsä aluksi pari päivää hyvin, mutta alkaa kolmantena päivänä yllättäen kieltäytyä kaikista tehtävistä vakiolauseella ”Mieluummin en” (engl. ”I would prefer not to”). Esimies, tarinan kertoja, hämmentyy eikä osaa antaa miehelle potkuja. Vähitellen tilanne kärjistyy niin, että Bartleby eristäytyy muista ja näyttää vain tuijottavan ikkunastaan näkyvää viereisen talon tiiliseinää. Kun kertoja käy kerran toimistolla sunnuntaina, Bartleby vaikuttaa muuttaneen huoneeseensa asumaan. Pyydettäessä poistumaan hän vastaa ”Mieluummin en”. Lopulta Bartleby kieltäytyy syömästäkin ja sen seurauksena kuolee.

## Suomennoksia
Novelli on suomennettu nimillä ”Bartleby, kirjuri” (*Amerikkalaisia kertojia: valikoima Yhdysvaltain kirjallisuutta*, Tammi, 1959) ja ”Bartleby, jäljentäjä” (Herman Melville: *Lumotut saaret ja muita kertomuksia*, Pequod, 1999). Tuorein suomennos on Juhani Lindholmin *Bartleby*, joka ilmestyi vuonna 1999 Ai-ai-kustantamon lyhytproosajulkaisujen sarjassa Lue vähemmän.

## Tarinaan perustuvia muita teoksia
Vuonna 2000 ilmestyi katalonialaisen Enrique Vila-Matasin Melvillen novelliin ja hahmoon perustuva, pelkistä alaviitteistä koostuva kokeellinen romaani *Bartleby ja kumppanit* (suom. Anu Partanen, Basam Books 2007), jonka teemana on tyhjän paperin kammo ja luovasta työstä kieltäytyminen. 

Tarinasta on tehty elokuvat ainakin vuosina 1970 (ohj. Anthony Friedmann), 1976 (ohj. Maurice Ronet) ja 2001 (ohj. Jonathan Parker). *Bartleby*-novelli oli pohjana myös Juha Koirasen käsikirjoittamassa ja ohjaamassa suomalaisessa televisioelokuvassa *[[Partanen (elokuva)|Partanen]]* (2003), jossa konepajan omistaja (Risto Tuorila) saa muiden ongelmiensa lisäksi riesakseen uuden merkillisesti käyttäytyvän työntekijän (Marko Tiusanen).

Tammikuussa 2018 sai Helsingin ruotsalaisessa teatterissa kantaesityksensä Milja Sarkolan Bartleby-tarinasta sovittama näytelmä *I Would Prefer Not To*. 

## Lähteet

## Kirjallisuutta
* Tarina luettavissa verkossa, Project Gutenberg 
* Sihvonen, Jukka: ”Mieluummin en : vastahangan estetiikkaa ja etiikkaa”. Eetos, 2020. .
Catarina Furtado

**Catarina Cardoso Garcia da Fonseca Furtado** (s. 25. elokuuta 1972) on portugalilainen juontaja ja näyttelijä. Catarina syntyi Lissabonissa ja hän on RTP:n journalistin Joaquim Furtadon tytär. Hän on työskennellyt uransa aikana RTP:n ja SIC:n televisioverkoille. Furtado juonsi vuoden 2018 Eurovision laulukilpailun yhdessä Sílvia Alberton, Daniela Ruahin ja Filomena Cautelan kanssa.

## Lähteet
Bruttoperiaate

**Bruttoperiaate** tarkoittaa sellaista tulojen ja menojen merkintätapaa, että tuloista ei vähennetä niiden hankkimisesta johtuneita menoja eikä menoista niiden yhteydessä saatuja tuloja. Bruttoperiaatetta voidaan käyttää esimerkiksi tulo- ja menoarviossa. Bruttoperiaatetta käytetään myös kirjanpidossa tuloslaskelmassa.

Bruttoperiaatteen vastakohta on nettoperiaate.

## Lähteet
Princesa de Asturias (1896)

**Princesa de Asturias** oli Espanjan laivaston vuonna 1896 vesillelaskettu Princesa de Asturias -luokan panssariristeilijä.

## Valmistus

Alus tilattiin Caraccasta, missä köli laskettiin vuonna 1890. Alus laskettiin vesille 17. lokakuuta 1896 ja se valmistui vuonna 1902.

## Palvelus
Alus poistettiin alusluettelosta vuonna 1929.

## Lähteet
*
*

### Viitteet
Porsche Supercup Monacon Grand Prix 2006

**Porsche Supercup Monacon Grand Prix 2006** oli Porsche Supercup -kauden 2006 viides osakilpailu, joka ajettiin 27. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.

## Tulokset

## Lähteet
Pelon neljäs valtakunta

__NOTOC__
**Pelon neljäs valtakunta** on Kohti Tuhoa -yhtyeen toinen studioalbumi, joka julkaistiin 27. lokakuuta 2017 levymerkillä Svart Records.

Albumi on tyyliltään edeltäjäänsä nähden klassisempaa hardcorea.

## Vastaanotto

Albumi sai erinomaisen vastaanoton. Imperiumi.net -sivuston Janne Rintala antoi albumille arvosanan 9–, ja sanoi albumin ”repivän munat irti kokonaan”. Hän piti kappaleiden tarttuvuutta sekä groovea hyvänä lisänä katu-uskottavaan paahtamisen, ja hämmästyi kapearaamisen hardcoren monimuotoisuudesta, kuten ”Kiire läpi elämän” -kappaleen kitarasoolosta. Kaaoszinen Sami Liikanen piti tuotosta esikoisalbumia aggressiivisempana ja tiukemmalta. Hän totesi levyyn mahtuvan ”enemmän koukkuja kuin Rapalan uistimeen”, ja kehui erityisesti laulaja Helena Hiltusen kylmäävää ulosantia.

## Kappaleet

## Kokoonpano

### Yhtye
* Helena – laulu
* Ville – kitara
* Aleksi – basso
* Markus – rummut

### Tuotanto
* Jussi Vuola – äänittäjä, miksaaja
* Jukka Sarapää – masteroija
* Jaakko Karjula – kansikuva
* Ville Valavuo – layout
* Jouni Parkku – valokuvat
* Jussi Jänis – valokuvat
* Veera Uutinen – valokuvat

## Lähteet

## Aiheesta muualla
* ''Pelon neljäs valtakunta'' discogs.com -sivustolla
Cardenal Cisneros (1897)

**Cardenal Cisneros** oli Espanjan laivaston vuonna 1897 vesillelaskettu Princesa de Asturias -luokan panssariristeilijä, joka nimettiin kardinaali Francisco Jiménez de Cisnerosin muistoksi.

## Valmistus

Alus tilattiin Ferrolista, missä köli laskettiin vuonna 1890. Alus laskettiin vesille 19. maaliskuuta 1897 ja valmistui vuonna 1904.

## Palvelus
Alus haaksirikkoutui vuonna 1905.

## Lähteet
*

### Viitteet
Feel the Love Go

**Feel the Love Go** on skotlantilaisen rockyhtyeen Franz Ferdinandin kappale, joka julkaistiin toisena singlenä yhtyeen viidenneltä studioalbumilta *[[Always Ascending]]*. Kappale julkaistiin 8. tammikuuta 2017 YouTubessa ja monissa suoratoistopalveluissa.

Kappaleen musiikkivideo tuli saataville Apple Music -palveluun. Singlen B-puolena julkaistiin lyhennetty radioversio kappaleesta.

## Kappaleet

## Kokoonpano ja henkilöstö
### Yhtye
* Alex Kapranos – laulu, kitara
* Bob Hardy – basso
* Paul Thomson – rummut, taustalaulu
* Julian Corrie – koskettimet, syntetisaattori, taustalaulu

### Tuotanto
* Tuottaja, miksaaja: Philippe Zdar

## Lähteet